WS Suitcase – Responsive Wordpress Travel Bag template - wordpress Themes - wooskins
Home WS Suitcase – Responsive Wordpress Travel Bag template
WordPress 4.8	Views: 75 Added Date: 14 September 2018 wooskins Like 0 Dr MJ du Plessis Gereformeerde Kerk Bellville Datum: 18 September 2005 (aand)
Sing vooraf: Psalm 68:1
Skriflesing: Rigters 16 en Matteus 27:51-55
Teks: Rigters 16:3; Sondag 17
En Simson het gelê tot middernag; maar teen middernag het hy opgestaan en die deure van die stadspoort en die twee deurposte gegryp en dié met grendel en al uitgeruk en op sy skouers gesit en dit opgedra na die top van die berg wat teenoor Hebron lê. (Rigters 16:3 AFR53)
As mens so na die geskiedenis kyk, is dit merkwaardig hoe die Satan die mens se geloof beheers: Hy laat jou vertrou op aardse dinge, sodat jy die almag van God nie moet raaksien nie.
Dink aan die gebeurtenis toe Simson die stadspoorte van Gasa uitgebreek.
Hierdie poorte was so geweldig sterk dat ’n hele leër met stormramme dit kwalik kon stukkend hardloop.
Toe kom daar een Jood aan, en hy breek hierdie geweldige poorte eiehandig en sonder enige masjinerie uit die stadsmure uit en dra dit weg en gaan gooi dit op ’n heuwel weg.
Dit het die hele destydse wêreld in rep en roer gehad.
Die betekenis van hierdie handeling van Simson was dat dit simbool was daarvan dat daar eendag ’n Man sou kom wat die poorte van die mensdom se vyand so sou afbreek.
En Hy het gekom – Jesus Christus die Here. God het mens geword en het onder ons kom woon.
Baie magtiger as Simson het Hy die poorte van die hel afgebreek.
Om dit te kon doen was Hy heeltemal anders as Simson:
Simson was ’n ongure karakter wat baie kattekwaad aangevang het.
Daarteenoor was Jesus Christus se lewe volmaak sonder sonde.
Simson het baie moeilikheid gekry waarteen hy moes veg en oorwin – maar die moeilikhede was alles dinge wat hy oor homself gebring het.
Daarteenoor is die Here Jesus ter wille van ons oortredinge deurboor.
Ter wille van ons ongeregtighede is Hy verbrysel – sê die Bybel.
Die straf wat vir ons vrede aanbring, was op Hom, en deur sy wonde het daar vir ons genesing gekom.
Hierdie aanhalings uit die Bybel stel dit baie duidelik dat die offer van Christus – sy priesterwerk – heeltemal eenmalig was.
Hy was net een keer die losprys.
Nie een van ons kan Hom dit nadoen nie.
God het van Hom verwag om in elke opsig gehoorsaam te wees tot die dood toe. Dit staan so beskryf in Lukas 4:5-7:
Toe bring die duiwel Hom op ’n hoë berg en wys Hom al die koninkryke van die wêreld in ’n oomblik se tyd. En die duiwel sê vir Hom: Ek sal U al hierdie mag gee en hulle heerlikheid, want dit is aan my oorgegee, en ek gee dit aan wie ek wil. As U my dan aanbid, sal alles aan U behoort. (Lukas 4:5-7 AFR53)
Hy het Jesus gekonfronteer omdat hy werklik geglo het dat die Here hom sal aanbid eerder as om te sterf.
Daarom is Jesus se dood so ’n totale opskudding. Net soos wat Simson se ontsnapping – met die poorte wat hom moes binnehou op sy skouers – ’n ongekende opskudding was!
Elke keer het dit wat die duiwel as onwaarskynlik beskou het, gebeur.
Dinge wat die duiwel (en sy volgelinge in die geesteswêreld en in die fisiese wêreld) gedink het dat dit heeltemal onmoontlik was, gebeur waar die Here dit beskik.
Simson staan in die nag op en breek die poorte van Gasa af en gaan gooi dit op ’n heuwel teenoor Hebron weg.
Die derde dag na die kruisiging staan Jesus op uit die dood! Die eerste en enigste mens in die geskiedenis staan in eie krag uit die dood op en word weer lewendig.
Daarmee breek hy simbolies die hekke van die hel oor sy gelowiges af en gooi dit ook weg, sodat dit nie weer oor hulle kan toeslaan nie.
Die mense wat Kruisigingsvrydag uit die dood opgestaan het, was ’n voorspel daarvan dat hierdie opstanding met alle mense sou gebeur!
Maar daar is ’n baie belangrike verskil tussen Christus se opstanding en die mense wat tydens die kruisiging uit die dood teruggekeer het.
Hulle word deur God opgewek.
Jesus Christus staan self op.
Wat mens opval, is die angstigheid wat daar by die ongelowiges was om die feite rondom die Here Jesus Christus se opstanding van die mense af weg te hou.
Die Romeinse owerhede en die owerpriesters was almal van hierdie opstanding bewus – die wagte het aan hulle die waarheid getuig.
Maar die wagte kry die opdrag om teen die waarheid in te getuig dat die liggaam van Jesus gesteel is.
Dit was maar net nog een van baie sieklike pogings van die Satan om die waarheid met leuens te probeer toesmeer.
Die Here se raad word egter nie deur mense gekeer nie, en daarom gaan die apostel Paulus met hierdie nuus die wêreld in.
Sommige kere het die heidene hom uitgelag, soos die keer met die Areopagustoespraak.
Die Grieke wou dit nie maklik glo nie, al het hulle baie aandagtig geluister en aanvanklik gedink dat Paulus die verstandigste man is na wie hulle nog geluister het.
Maar toe hy vertel het dat die dood oorwin is omdat Jesus die mens wat ook God is, die dood oorwin het, het die hele arena se mense in ’n lagbui uitgebars en vir Paulus gesê dat hy hulle op ’n ander dag weer kon kom toespreek.
Die Jode het nie baie beter gevaar nie.
Daarom het hy ook later gesê dat die opstanding van die Here Jesus vir die Jode ’n struikelblok is.
Dit was elke keer wanneer hulle dit gehoor het, van nuuts af ’n kwesplek.
Die destydse Joodse Raad het Jesus veroordeel en die volk het geskreeu dat sy bloed op hulle en hulle kinders moet wees.
Luister wat die Here ons leer. Romeine 6:6 en 8 leer dat God ons so liefhet dat al die straf oor ons sondes aan Jesus Christus voltrek is:
. . . aangesien ons dit weet dat ons oue mens saam gekruisig is, sodat die liggaam van die sonde tot niet gemaak sou word en ons nie meer die sonde sou dien nie. (Romeine 6:6 AFR53)
As ons dan saam met Christus gesterf het, glo ons dat ons ook saam met Hom sal lewe, (Romeine 6:8 AFR53)
As gevolg van die Here se liefde vir ons wou Hy ons nie in die hande van die Satan laat, waar ons onsself beland het met die sondeval nie.
Hy het sy Seun gestuur om die dood vir ons te oorwin, sodat ons weer God se genade kan ervaar.
Jesus sterf nie vir goeie mense nie (terwyl ons deesdae hoor hoe mense se sondes goedgepraat word omdat hulle dan sulke goeie mense is).
Die Bybel leer dat die Here Jesus vir ons gesterf het toe ons totaal sondebesmet en vuil van ons ongeregtigheid voor Hom gestaan het! Die Here self sê dit baie erger: Ons was goddeloos!
Want toe ons nog swak was, het Christus op die regte tyd vir die goddelose gesterwe. (Romeine 5:6 AFR53)
Dit het ons nie net van die mag van die dood vrygemaak nie, dit het ons onder ’n Nuwe Regering met ’n nuwe grondwet en ’n nuwe Koninkryk geplaas: God se regering en God se ewige koninkryk!
Daarom staan daar in Romeine 14:9 dat Jesus gesterf het, en opgestaan het om oor die dooies en die lewendes te regeer.
Dit beteken dat ons nou ook deur sy genade en sy verlossing uit die dood regeer word.
Die effek is dat die dood en die graf nie die laaste sê oor ons kan hê nie, want Jesus lewe omdat Hy uit die dood opgestaan het en vir ons wat Hom aanbid ook ’n pad in die ewige lewe in oopgemaak het.
Jesus het mos gesê dat Hy lewe en ons sal lewe (Johannes 14:19).
Dit beteken dat ons lewe inderdaad eers in sy volle werklikheid na hierdie aardse lewe begin.
Dit word ook baie sterk onderstreep deur Efesiërs 2:4-6 waar daar geskryf staan dat ons al reeds saam met Christus opgewek is, en reeds saam met Hom in die hemel is.
Ons almal moet in hierdie aardse bestaan seker sterf.
Maar u moet nie die dood vrees nie.
God self gee u gemoedsrus, want Hy laat die dood gevolg word deur die opstanding uit die dood. Daarvan is die opstanding van Jesus u bewys.
Dit is natuurlik so dat die ongelowiges nie hierdie troos het nie.
Die wat nie in Jesus Christus en sy opstanding glo nie, gaan nie in die vreugde van die Here se hiernamaals in nie.
Vir hulle is die dood ’n deur waardeur hulle in die ewige smarte ingaan.
Daarom moet ons in die Here Jesus se opstanding glo, en bekeerd lewe, want ons deel in die verlossing van die Here Jesus Christus – as ons Hom as ons ewige Verlosser bely.
U is verlos van die dood.
Deur Jesus Christus leef u tot in ewigheid.
Kom ons kyk wat ons hiervan bely in Kategismus Sondag 17:
Antwoord: Ten eerste het Hy deur sy opstanding die dood oorwin sodat Hy ons die geregtigheid wat Hy deur sy dood verwerf het, deelagtig kon maak (a). Ten tweede word ons nou ook deur sy krag tot ’n nuwe lewe opgewek (b). Ten derde is die opstanding van Christus vir ons n betroubare waarborg van ons salige opstanding (c).
Slotpsalm 118:9, 10
Datum: 18 September 2005 (aand)